Бул. 12. фебруар 89

 Тел: 018/583-700, 583-701

 Тел/факс: 018/582-224

 info@gocrvenikrst.rs

Република Србија

Град Ниш

Градска општина Црвени Kрст

Број: 111- 155/2025-04

Датум: 08.10.2025. године.

На основу члана 4. став 8., члана 83. Закона о запосленима у аутономним покрајинама и јединицама локалне самоуправе („Службени гласник РС'', број 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. Закон и 92/2023), члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', бр. 107/2023) Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-9407/2025 од 27.08.2025. године, члана 27к Закона о буџетском систему (''Службени гласник РС'', бр. 54/09 , 73/10 , 101/10 , 101/11 , 93/12 , 62/13 , 63/13 - исправка, 108/13 , 142/14 , 68/15 - др. закон, 103/15 , 99/16 , 113/17 , 95/18 , 31/19 , 72/19 , 149/20 , 118/21 , 118/21 - др. закон, 138/22 , 92/23 , 94/24 ), начелник Управе Градске општине Црвени Крст, оглашава

**ИНТЕРНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У УПРАВИ ГРАДСКЕ ОПШТИНЕ ЦРВЕНИ КРСТ**

**РАДНО МЕСТО: ПОСЛОВИ ПРИВРЕДЕ И ЛОКАЛНОГ РАЗВОЈА**

**I Орган у коме се радно место попуњава:**

Градска општина Црвени Крст, Управа Градске општине Црвени Крст, ул. Булевар 12 Фебруар бр. 89, Ниш.

**II Радно место које се попуњава:**

„**"ПОСЛОВИ ПРИВРЕДЕ И ЛОКАЛНОГ РАЗВОЈА"** у звању саветник, под редним бројем 23**.**у Управи Градске општине Црвени Крст, у Одсеку за информатику, информисање, развој привреде и локалне заједнице, по Правилнику о организацији и систематизацији радних места у Управи Градске општине Црвени Крст број: 110 - 373/2022-03 од дана 14.10.2022. године.

**III Опис послова радног места:** Прати, анализира и предлаже активности и мере за привредни и локални развој Градске општине и израђује годишњи програм рада у вези привредног и локалног развоја Градске општине, предлаже мере и активности за укључивање предлога и захтева из комуналне сфере са подручја Градске општине у годишње и средњорочне програме рада јавних предузећа и предузећа за комуналну изградњу, обавља послове везане за подстицање, унапређење и развој пољопривреде, задругарства, угоститељства,  занатства, туризма и трговине на подручју Градске општине; прикупља и статистички обрађује податке за потребе израде акционог плана ради израде предлога програма развоја ГО Црвени Крст, спроводи пројекте у вези привредног развоја и развоја сеоског подручја,прикупља и обрађује статистичке податке ради праћења равномерног локалног развоја, организује наступ привредника из области занатства, трговине, туризма и угоститељства на сајмовима, инвестиционим конференцијама и другим презентационо-маркетиншким манифестацијама; иницира пословно-едукативне семинаре за припаднике ових делатности у сарадњи са Привредним коморама и стручним консултатским удружењима; предузима активне мере на формирању оригиналног туристичког бренда Градске општине Црвени Крст; Обавља друге сродне послове по налогу непосредног руководиоца.

.

**IV Услови за рад на радном месту:**

Факултет друштвеног, техничког или природног смера, односно стечено високо образовање из поља друштвено-хуманистичких, техничко-технолошких или природно математичких наука у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци, потребне компетенције за обављање послова радног места, познавање рада на рачунару (MS Office пакет и интернет).

**V Место рада:**

 Градска општина Црвени Крст, ул. Булевар 12 Фебруар бр. 89, Ниш.

**VI Компетенције које се проверавају у изборном поступку**

У изборном поступку се проверавају посебне функционалне кометенције и мотивација за рад на радном месту.

**VII Поступак и начин провере компетенције:**

1. Посебне функционалне кометенције

Посебне функционалне кометенције за област рада:

\*Послови управљања програмима и пројектима;

- Планирање, припрему пројектног предлога и изворе финансирања;

-Реализација пројекта;

-Процес праћења спровођења пројеката на основу показатеља учинака;

-Припрема извештаја и еваулација пројеката

Планирање, припрему пројектног предлога и извора финансирања - провераваће се путем писане симулације.

1. Посебне функционалне кометенције - релевантни прописи из делокруга радног места - Статут Града Ниша („Сл. лист Града Ниша“, бр. 88/2008, 143/2016 и 18/2019), Статут Градске општине Црвени Крст („Службени лист Града Ниша“, бр.88/2017-пречишћен текст, 64/2019), Одлука о организацији Управе Градске општине Црвени Крст („Службени лист Града Ниша“ број 91/2018 ), Закон о локалној самоуправи („Службени гласник РС“, бр. 129 /2007, 83/2014 - др. закон, 101/2016 - др. закон, 47/ 2018, 111/2021 - др. Закон), Закон о запосленима у аутономним покрајинама и јединицама локалне самоуправе („''Службени гласник РС'', број 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. Закон и 92/2023),- провераваће се путем писане симулације.
2. Процена мотивације за рад на радном месту и прихватање вредности јединица локалне самоуправе провераваће се путем разговора са Комисијом ( усмено).

**VIII Право учешћа на интерном конкурсу:**

На интерном конкурсу могу да учествују службеници запослени на неодређено време код послодавца који оглашава интерни конкурс.

На интерном конкурсу могу да учествују службеници запослени на неодређено време у Градској општини Црвени Крст.

Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.

**IX Пријава на интерни конурс врши се на прописаном обрасцу пријаве**

Образац пријаве на овај конкурс доступан је на интернет презентацији Градске општине Црвени Крст или га лица могу преузети у штампаном облику у писарници Градске општине Црвени Крст.

Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од дана пријема пријаве путем мејла и телефоном.

**X Рок за подношење пријаве на интерни конкурс**

Рок за подношење пријаве на интерни конкурс је 8 дана од када је интерни конкурс оглашен на сајту и огласној табли Градске општине Црвени Крсти почиње да тече од 09.10.2025. године и истиче 16.10.2025. године.

**XI Адреса на коју се подносе пријаве за интерни конкурс:**

Градска општина Црвени Крст, ул. Булевар 12 Фебруар бр. 89, Ниш, канцеларија број 5, писарница, са назнаком: „Пријава на интерни конкурс“у Одсеку за опште и правне послове**.**

**XII Лице задужено за давање обавештења о интерном конкурсу**:

 Јелена Пауновић, број телефона 018/583-700.

**XIII Докази који се прилажу уз пријаву на интерни конкурс:**

1. Оверена фотокопија дипломе или уверење о стеченом образовању којом се потврђује стручна спрема, која је наведена у условима за радно место;

2. Оригинал или оверена фотокопија доказа о положеном стручном испиту за рад у државним органима

3. Оригинал или оверена фотокопија доказа о радном искуству у струци (потврде, решења и други акти из којим се доказује на којим пословима, са којом стручном спремом и у којем периоду је стечено радно искуство);

4. Оригинал или оверена фотокопија решења о распоређивању или решење да је службеник нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

**XIV Место, дан и време када ће се спровести изборни поступак**

Изборни поступак ће се спроводити. у просторијама Градске општине Црвени Крст, ул. Булевар 12 Фебруар бр. 89, Ниш, а o дану и времену провере, кандидати ће бити обавештени телефонским путем, електронском поштом и поштом на бројеве, односно адресе које су навели у пријави.

Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази, конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка.

